**Stanovislo Alfa Bio k dnešnému dňu:**

V prvom rade sme radi, že sa zdravotný stav pacienta zlepšil.

UVZ dnes informovalo, že výsledky analýzy jednoznačne vylúčili prítomnosť botulotoxínu u pacienta. Ide o jednoznačný dôkaz, že naša cícerová nátierka nebola infikovaná, naše produkty a výrobný proces sú bezpečné.

Veríme, že sa táto informácia dostane ku všetkým našim zákazníkom, ktorých toto nepotvrdené medializované podozrenie vystrašilo.

Obchodné škody ALFA BIO sú na Slovensku a v najmä Česku výrazné. Hrozí, že budeme musieť pristúpiť k prepusteniu desiatok zamestnancov výroby.

Predaj v septembri 2015 sa oproti septembru minulého roka prepadol o polovicu. Je to obrovská škoda, vzhľadom na to, že sa preukázalo, že cícerová nátierka je v tom nevinne

**Doplňující informace:**

V Českej republike patrí ALFA BIO k tradičným dodávateľom zdravých potravín. Výrobky tam spoločnosť predáva už od svojho vzniku v roku 1991. Od roku 2012 sa ALFA BIO cielene zameriava na český trh a objem predaja sa odvtedy zniekoľkonásobil. Naše výrobky môžu zákazníci nájsť v tzv. zdravých výživách, ale aj v obchodoch Jednota, Tesco, Billa, Globus alebo Lidl. Stali sa veľmi populárnymi na českom trhu - ide najmä o výrobky z tofu a rastlinné nátierky.

V čase nárastu trhu vydala na základe varovania v Európskom systéme bezpečnosti potravín Státní zemědělská a potravinářská inspekce varovanie, ktoré bolo silne pokryté českými médiami. Správa vyvolala stiahnutie výrobkov z trhu a paniku spotrebiteľov.

Regionálny úrad verejného zdravotníctva (RÚVZ) v Banskej Bystrici prvotne preveroval vzorky cícerovej nátierky odobraté z obalov, ktoré sa nachádzali viac než 24 hodín v koši. Pri preverovaní týchto vzoriek nepoužil certifikovanú metódu na zistenie baktérie Clostridium botulinum, tá sa na Slovensku nerobí. Na základe vlastných necertifikovaných testov RÚVZ vyhlásil, že zo vzoriek otvorených obalov skonštatoval, že by v odobratej vzorke nebezpečná baktéria mohla byť a informoval verejnosť, ako aj Štátnu veterinárnu a potravinovú správu. (<http://www.vzbb.sk/sk/tlacove_spravy/2015/ts799.php>).

**“V Alfa Bio sme spolupracovali s úradmi na vyšetrení prípadu, hoci od začiatku sme boli presvedčení o správnosti výrobného procesu a bezpečnosti našich produktov. Všetky informácie a výsledky testov sme transparentne zverejnili na našom webe”. http://www.lunter.com/analyza-nepotvrdila-pritomnost-bakterie-clostridium-botulinum-v-neotvorenych-vyrobkoch-alfa-bio/”**

Štátna veterinárna a potravinová správa urobila najprv vlastné testy (necertifikovanou metódou), ktoré baktériu nepotvrdili. Keďže na Slovensku neexistuje certifikované laboratórium, poslali vzorky z neotvoreného balenia nátierky tej istej šarže na testovanie do Zdravotného ústavu v Ostrave, kde certifikáciu majú. České laboratórium v nátierke baktériu nenašlo. (<http://www.svps.sk/potraviny/info_Cicerova_natierka_2015.asp>)

Definitívne sa mal prípad vyriešiť potvrdením diagnózy pacienta. Slovenský RÚVZ zaslal do ostravského Zdravotného ústavu na laboratórne vyšetrenie aj obsah žalúdka pacienta. Výsledky vyšetrení jednoznačne vylúčili prítomnosť botulinového toxínu. (<http://www.uvzsr.sk/index.php?option=com_content&view=article&id=2671:analyzy-nepotvrdili-pritomnos-botulotoxinu-u-pacienta&catid=56:tlaove-spravy&Itemid=62>)